divyabhaskar.com સાથે થયેલી વાતચીતમાં આલોકે કહ્યું હતું, ''મારા પિતા કોલકાતાના રસ્તા પર બાળકોના કપડાં વેચે છે અને મોમ હાઉસવાઈફ છે. તેમને ખબર છે કે મને ડાન્સ કરવો ઘણો જ પસંદ છે પરંતુ અમારી પાસે એટલા પૈસા નથી કે હું ડાન્સ ક્લાસમાં જઈ શકું. ત્યારબાદ મારા ડાન્સ ગુરૂ વિકાસસરે મારી જવાબદારી લીધી. મારા ઘરમાં ડાન્સની પ્રેક્ટિસ થાય તેવો કોઈ રૂમ નથી અને તેથી જ વિકાસસર મને મેદાનમાં શીખવતા હતાં. લોકો અમારી મજાક ઉડાવતા હતાં અને કહેતા હતાં કે આ રીતે ડાન્સ શીખાય નહીં પરંતુ અંતે અમારી મહેનત રંગ લાવી.''